บริษัท ไทยรับเบอร์ลาเท็คซ์กรุ๊ป จำกัด (มหาชน) และบริษัทย่อย

งบการเงินสำหรับปีสิ้นสุดวันที่ 31 ธันวาคม 2563

และ

รายงานของผู้สอบบัญชีรับอนุญาต

**รายงานของผู้สอบบัญชีรับอนุญาต**

**เสนอ ผู้ถือหุ้นบริษัท ไทยรับเบอร์ลาเท็คซ์กรุ๊ป จำกัด (มหาชน)**

*ความเห็น*

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท ไทยรับเบอร์ลาเท็คซ์กรุ๊ป จำกัด (มหาชน) และบริษัทย่อย (กลุ่มบริษัท) และของเฉพาะบริษัท ไทยรับเบอร์ลาเท็คซ์กรุ๊ป จำกัด (มหาชน) (บริษัท) ตามลำดับซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2563 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2563 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

*เกณฑ์ในการแสดงความเห็น*

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรค*ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ*ในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

*ความไม่แน่นอนที่มีสาระสำคัญที่เกี่ยวข้องกับการดำเนินงานต่อเนื่อง*

ข้าพเจ้าขอให้สังเกตหมายเหตุข้อ 2(ง) ซึ่งระบุว่ากลุ่มบริษัทมีขาดทุนสุทธิในงบกำไรขาดทุนเบ็ดเสร็จรวม จำนวน 120.5 ล้านบาท สำหรับปีสิ้นสุดวันที่ 31 ธันวาคม 2563 และ ณ วันเดียวกัน กลุ่มบริษัทและบริษัทมีหนี้สินหมุนเวียนสูงกว่าสินทรัพย์หมุนเวียนจำนวน 2,736.5 ล้านบาท และ 2,111.0 ล้านบาท ตามลำดับ ตามที่ได้กล่าวในหมายเหตุข้อ 2(ง) กลุ่มบริษัทและบริษัทอยู่ระหว่างการแก้ไขสถานการณ์โดยการจัดโครงสร้างทางการเงิน การหาวงเงินสินเชื่อเพิ่มเติมและการปรับโครงสร้างทางธุรกิจของกลุ่มบริษัท/บริษัท อีกทั้งการดำเนินงานของกลุ่มบริษัทและบริษัทได้รับผลกระทบอย่างมากและอาจจะได้รับผลกระทบอย่างต่อเนื่องต่อไปอีกในอนาคตเนื่องจากความไม่แน่นอนในภาวะการณ์ทางเศรษฐกิจอันเป็นผลมาจากมาตรการของรัฐบาลเพื่อควบคุมการแพร่ระบาดของเชื้อไวรัส COVID-19 เหตุการณ์หรือสถานการณ์ดังกล่าวข้างต้นตลอดจนเรื่องอื่นๆ ตามที่กล่าวไว้ในหมายเหตุข้อ 31 เหตุการณ์ภายหลังรอบระยะเวลางาน แสดงให้เห็นว่ามีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของกลุ่มบริษัทและบริษัท ทั้งนี้ความเห็นของข้าพเจ้าไม่ได้เปลี่ยนแปลงไปเนื่องจากเรื่องนี้

*เรื่องสำคัญในการตรวจสอบ*

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้ นอกจากเรื่องที่กล่าวไว้ในวรรค*ความไม่แน่นอนที่มีสาระสำคัญที่เกี่ยวข้องกับการดำเนินงานต่อเนื่อง* ข้าพเจ้าได้กำหนดเรื่องที่จะกล่าวต่อไปนี้เป็นเรื่องสาคัญในการตรวจสอบเพื่อสื่อสารในรายงานของข้าพเจ้า

| **มูลค่าของลูกหนี้** | |
| --- | --- |
| อ้างอิงถึงหมายเหตุประกอบงบการเงินข้อ 4(ฉ) และ 28 | |
| **เรื่องสำคัญในการตรวจสอบ** | **ได้ตรวจสอบเรื่องดังกล่าวอย่างไร** |
| กลุ่มบริษัทนำมาตรฐานการรายงานทางการเงิน ฉบับที่ 9 มาถือปฏิบัติเป็นครั้งแรกเมื่อวันที่ 1 มกราคม 2563 มาตรฐานฉบับใหม่นี้กำหนดให้กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นสำหรับเครื่องมือทางการเงิน ซึ่งเกี่ยวข้องกับการใช้ดุลยพินิจในการประมาณการอย่างมีนัยสำคัญของกลุ่มบริษัท  ลูกหนี้การค้าของกลุ่มบริษัทมีจำนวนเงินที่เป็นสาระสำคัญต่องบการเงิน ในระหว่างปี 2563 เกิดการระบาดของโรคติดเชื้อไวรัสโคโรนา 2019 (COVID-19) ทำให้สภาพเศรษฐกิจชะลอตัว และลูกค้าบางรายไม่สามารถชำระหนี้ได้ตามกำหนด ผู้บริหารจึงต้องใช้ดุลยพินิจในการประเมินความเสี่ยงที่จะเกิดจากการผิดนัดชำระและมูลค่าที่คาดว่าจะได้รับคืนจากลูกหนี้ ซึ่งประมาณการโดยการใช้ข้อมูลด้านเครดิตในอดีตของลูกค้าของกลุ่มบริษัท และข้อมูลเฉพาะเจาะจงของลูกค้า  เนื่องจากลูกหนี้การค้ามีจำนวนเงินที่มีสาระสำคัญ และในการประมาณการมูลค่าที่คาดว่าจะได้รับคืนจากลูกหนี้ต้องใช้ดุลยพินิจของฝ่ายบริหาร ดังนั้นข้าพเจ้าจึงเห็นว่าเรื่องดังกล่าวเป็นเรื่องสำคัญในการตรวจสอบ | การตรวจสอบของข้าพเจ้ารวมถึง   * การทำความเข้าใจเกี่ยวกับนโยบายและวิธีการที่ฝ่ายบริหารใช้ในการตั้งค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้า * การประเมินการประมาณการและการตัดสินใจของฝ่ายบริหารว่าได้พิจารณาตั้งค่าเผื่อผลขาดทุนด้านเครดิตโดยพิจารณาจากการประมาณการในอดีตกับเอกสารการรับเงินและการตัดจำหน่ายเป็นหนี้สูญ * ทดสอบรายงานจำแนกอายุลูกหนี้การค้าโดยการสุ่มตัวอย่างลูกหนี้เปรียบเทียบกับเอกสารที่เกี่ยวข้อง เช่น ใบแจ้งหนี้ * สุ่มทดสอบข้อมูลการสูญเสียและการรับชำระเงินกับเอกสารที่เกี่ยวข้อง * ทดสอบการคำนวณอัตราผลขาดทุนด้านเดรดิตกับข้อมูลการผิดนัดชำระหนี้ในอดีตและผลขาดทุนด้านเครดิตที่คาดว่าจะเกิดขึ้นของลูกหนี้การค้า รวมถึงทดสอบการคำนวณรายการปรับปรุงสำหรับการนำ TFRS 9 มาถือปฏิบัติเป็นครั้งแรก * สุ่มทดสอบรายการการรับเงินจากลูกหนี้กับเอกสารการรับเงินภายหลังวันที่ 31 ธันวาคม 2563 และ * การพิจารณาความเพียงพอในการเปิดเผยข้อมูลตามมาตรฐานการรายงานทางการเงิน |

| **การวัดมูลค่าสินค้าคงเหลือ** | |
| --- | --- |
| อ้างอิงถึงหมายเหตุประกอบงบการเงินข้อ 4(ช) และ 8 | |
| **เรื่องสำคัญในการตรวจสอบ** | **ได้ตรวจสอบเรื่องดังกล่าวอย่างไร** |
| สินค้าคงเหลือมียอดคงเหลือที่เป็นสาระสำคัญต่องบการเงินรวม ซึ่งวัดมูลค่าด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า ทั้งนี้บริษัท เลเท็กซ์ ซิสเท็มส์ จำกัด (มหาชน) ซึ่งเป็นบริษัทย่อย ที่ผลิตหมอนและที่นอนจากยางพาราซึ่งได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) และการแข่งขันในตลาดทำให้สินค้าบางรายการค้างนานและจำหน่ายในราคาที่ลดลง อาจมีผลให้มูลค่าสุทธิที่จะได้รับต่ำกว่าราคาทุนของสินค้า  ในการประมาณการมูลค่าสุทธิที่จะได้รับของสินค้าคงเหลือ รวมถึงการพิจารณาตั้งประมาณการสินค้าล้าสมัยและเสื่อมสภาพใช้ดุลยพินิจของฝ่ายบริหาร ดังนั้นข้าพเจ้าจึงเห็นว่าเรื่องดังกล่าวเป็นเรื่องสำคัญในการตรวจสอบ | การตรวจสอบของข้าพเจ้ารวมถึง   * การสอบถามผู้บริหารและทำความเข้าใจในลักษณะของระบบการควบคุมภายในที่เกี่ยวข้องกับการบริหารจัดการสินค้าคงเหลือ กระบวนการวัดมูลค่าสินค้าคงเหลือรวมทั้งนโยบายในการประมาณการมูลค่าสุทธิที่คาดว่าจะได้รับของสินค้าคงเหลือ และนโยบายการจัดการและพิจารณาสินค้าล้าสมัยและเสื่อมสภาพ * การทดสอบการออกแบบและการควบคุมภายในที่สำคัญและสุ่มทดสอบระบบการควบคุมภายใน * เข้าร่วมสังเกตการณ์การตรวจนับเพื่อพิจารณาสภาพของสินค้าคงเหลือ * การสุ่มทดสอบรายการในรายงานอายุสินค้ากับเอกสารที่เกี่ยวข้อง * สุ่มทดสอบการประมาณการมูลค่าสุทธิที่จะได้รับของสินค้าคงเหลือ โดยสุ่มทดสอบราคาขาย ค่าใช้จ่ายในการขาย กับเอกสารที่เกี่ยวข้องตลอดจนทดสอบการคำนวณและ * การพิจารณาความเพียงพอของการเปิดเผยข้อมูลตามมาตรฐานการรายงานทางการเงิน |

|  |  |
| --- | --- |
| **การวัดมูลค่ายุติธรรมของอสังหาริมทรัพย์เพื่อการลงทุนและที่ดิน อาคารและอุปกรณ์** | |
| อ้างอิงถึงหมายเหตุประกอบงบการเงินข้อ 4(ซ) 4(ฌ) 12 และ 13 | |
| **เรื่องสำคัญในการตรวจสอบ** | **ได้ตรวจสอบเรื่องดังกล่าวอย่างไร** |
| อสังหาริมทรัพย์เพื่อการลงทุนและที่ดิน อาคารและอุปกรณ์วัดมูลค่าด้วยมูลค่ายุติธรรมซึ่งถูกประเมินโดยผู้ประเมินราคาทรัพย์สินอย่างสม่ำเสมอ  ณ 31 ธันวาคม 2563 กลุ่มบริษัท/บริษัทได้ประเมินราคาอสังหาริมทรัพย์เพื่อการลงทุนและที่ดิน อาคารและอุปกรณ์  โดยผู้ประเมินราคาทรัพย์สินอิสระที่จัดจ้างโดยผู้บริหาร  ซึ่งใช้เทคนิคการประเมินมูลค่าโดยวิธีเทียบข้อมูลตลาดและวิธีคิดต้นทุนทดแทน  การประเมินมูลค่ายุติธรรมต้องใช้วิจารณญาณและการประมาณการหลายประการ และเนื่องจากมูลค่าของสินทรัพย์มีนัยสำคัญ และถือเป็นเรื่องสำคัญในการตรวจสอบ | การตรวจสอบของข้าพเจ้ารวมถึง   * การทำความเข้าใจในกระบวนการควบคุมของการประเมินการวัดมูลค่า * การประเมินคุณสมบัติ ความเป็นอิสระและความ สามารถของผู้เชี่ยวชาญภายนอกที่จัดจ้างโดยกลุ่มบริษัท/บริษัท * การใช้ผลงานของผู้เชี่ยวชาญที่ว่าจ้างโดยเคพีเอ็มจีโดยการสุ่มการประเมินวิธีการและข้อสมมติหลักของการวัดมูลค่าและ * การพิจารณาความเพียงพอของการเปิดเผยข้อมูลตามมาตรฐานการรายงานทางการเงิน |

|  |  |
| --- | --- |
| **การทดสอบการด้อยค่าของต้นทุนพัฒนาสวนยางและเงินลงทุนในบริษัทย่อย** | |
| อ้างถึงหมายเหตุประกอบงบการเงินข้อ 4(ข) 4(ฑ) 10 และ 17 | |
| **เรื่องสำคัญในการตรวจสอบ** | **ได้ตรวจสอบเรื่องดังกล่าวอย่างไร** |
| เนื่องจากภาวการณ์ในภาคธุรกิจยางพาราของประเทศไทยในปัจจุบันส่งผลกระทบอย่างมีนัยสำคัญต่อราคายางพาราและผลกระทบจากการระบาดของโรคติดเชื้อไวรัสโคโรนา 2019 (COVID-19) ซึ่งส่งผลกระทบต่อผลการดำเนินงานของบริษัท ไทยรับเบอร์ แลนด์ แอนด์ แพลนเตชั่น จำกัด บริษัท ไทยรับเบอร์ เอช พี เอ็น อาร์ จำกัด และบริษัท เลเท็กซ์ ซิสเท็มส์ จำกัด (มหาชน) ซึ่งเป็นบริษัทย่อย โดยผู้บริหารได้ประเมินข้อบ่งชี้ของการด้อยค่าของต้นทุนพัฒนาสวนยางในงบการเงินรวมและเงินลงทุนในบริษัทย่อยในงบการเงินเฉพาะกิจการ โดยนำไปสู่การพิจารณาการทดสอบการด้อยค่าของสินทรัพย์ดังกล่าว  การทดสอบด้อยค่าของสินทรัพย์เกี่ยวข้องกับการใช้ดุลยพินิจของผู้บริหารอย่างมาก ทั้งการระบุว่าเกิดข้อบ่งชี้ของการด้อยค่าหรือไม่ รวมถึงการประมาณการมูลค่าที่คาดว่าจะได้รับคืนของสินทรัพย์ โดยเฉพาะอย่างยิ่งในการประมาณการกระแสเงินสดในอนาคตตามแผนธุรกิจของบริษัท ข้าพเจ้าจึงถือเป็นเรื่องสำคัญในการตรวจสอบ | การตรวจสอบของข้าพเจ้ารวมถึง   * การประเมินความสมเหตุสมผลของข้อบ่งชี้ที่แสดงว่าสินทรัพย์อาจเกิดการด้อยค่า * การพิจารณาประมาณการกระแสเงินสดที่จะได้รับในอนาคตคิดลดเป็นมูลค่าปัจจุบันที่จัดทำโดยผู้บริหารและประเมินข้อสมมติสำคัญที่สนับสนุนการประมาณการมูลค่าที่คาดว่าจะได้รับคืนของสินทรัพย์ดังกล่าว โดยอ้างอิงถึงภาวการณ์ของตลาดในปัจจุบัน แผนการดำเนินงาน ความรู้ความเข้าใจเกี่ยวกับธุรกิจที่ข้าพเจ้ามี และข้อมูลอื่นที่ได้รับระหว่างการตรวจสอบ การวิเคราะห์แนวโน้ม * การพิจารณาการประมาณการจากประสบการณ์การประมาณการในอดีตของผู้บริหาร โดยเปรียบเทียบกับผลการดำเนินงานที่ผ่านมา * การทดสอบความถูกต้องทางคณิตศาสตร์ของการคำนวณการด้อยค่าและ * การพิจารณาความเพียงพอของการเปิดเผยข้อมูลตามมาตรฐานการรายงานทางการเงิน |

*ข้อมูลอื่น*

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุข้างต้นเมื่อจัดทำแล้ว และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแลและขอให้ทำการแก้ไข

*ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ*

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

*ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ*

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

* ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน
* ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท
* ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร
* สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง
* ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่
* ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทางการควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(นายยุทธพงศ์ สุนทรินคะ)

ผู้สอบบัญชีรับอนุญาต

เลขทะเบียน 10604

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

25 กุมภาพันธ์ 2564